Τζαμάατ-ε-Ισλάμι Πακιστάν

To Τζαμάατ-ε-Ισλάμι (Jamaat-e-Islami, Ούρντου γλώσσα: جماعتِ اسلامی) είναι κοινωνικά συντηρητικό, και ισλαμιστικό πολιτικό κόμμα. Στόχος του είναι να καταστήσει το Πακιστάν ένα Ισλαμικό κράτος, που διέπεται από τον νόμο της Σαρία), μέσα από σταδιακή, νόμιμη, πολιτική διαδικασία.Haqqani, Pakistan, 2005: p.122 Το Τζαμάατ-ε-Ισλάμι αντιτίθεται σθεναρά και απωθεί έννοιες όπως ο καπιταλισμός, ο φιλελευθερισμός, ο σοσιαλισμός και ο κοσμικισμός, όπως επίσης και οικονομικές πρακτικές όπως το τραπεζικό επιτόκιο. Το Τζαμάατ-ε-Ισλάμι είναι ένα ριζοσπαστικό κόμμα: τα μέλη του απαρτίζουν μια ελίτ, με "θυγατρικές" και "συμπαθούντες" κάτω από αυτούς. Ο ηγέτης του κόμματος αποκαλείται εμίρης.Adel G. H. et al (eds.) "Muslim Organisations in the Twentieth Century: Selected Entries from Encyclopaedia of the World of Islam." EWI Press, 2012 p.67 ISBN 1908433094, 9781908433091. Παρότι δεν έχει ευρύ λαϊκό άνοιγμα, το κόμμα είναι αρκετά ισχυρό και θεωρείται ένα από τα σημαντικότερα κινήματα του Ισλάμ στο Πακιστάν, μαζί με το Ντεομπάντι και το Μπαρελβί.

Το Τζαμάατ-ε-Ισλάμι έφτασε στη σύγχρονη ίδρυσή του στη Λαχόρη το 1941 στη Βρετανική Ινδία από τον μουσουλμάνο θεολόγο και κοινωνικοπολιτικό φιλόσοφο, Αμπούλ Αλά Μαουντούντι.van der Veer P. and Munshi S. (eds.) "Media, War, and Terrorism: Responses from the Middle East and Asia." Psychology Press, 2004 p138. ISBN 0415331404, 9780415331401. Το 1947, το Τζαμάατ-ε-Ισλάμι μετακίνησε τη λειτουργία του στο Δυτικό Πακιστάν μετά την Ανεξαρτησία του.Guidere M. "Historical Dictionary of Islamic Fundamentalism." Scarecrow Press, 2012 p356 ISBN 0810879654, 9780810879652. (Μέλη που παρέμειναν στην Ινδία, ίδρυσαν μια ανεξάρτητη οργάνωση που λεγόταν Τζαμάατ-ε-Ισλάμι Χιντ).

Το κόμμα τέθηκε υπό σοβαρή κρατική καταστολή το 1948, 1953 και 1963,Nasr, Mawdudi and the Making of Islamic Revivalism, 1996: p.97 αλλά κατά τη διάρκεια των πρώτων ετών του καθεστώτος του στρατηγού Μοχάμεντ Ζία Ουλ Χακ χρησίμευσε ως «ιδεολογικό και πολιτικό σκέλος του καθεστώτος»,Kepel, Jihad, (2002), pp.98, 100, 101 με μέλη του κόμματος να κατέχουν στο υπουργικό συμβούλιο τα χαρτοφυλάκια των πληροφοριών και ραδιοτηλεόρασης, παραγωγής, και νερού, ενέργειας και φυσικών πόρων.Haqqani, Pakistan, 2005: p.138

Το 1971, κατά τη διάρκεια του Απελευθερωτικού Πολέμου του Μπανγκλαντές, το Τζαμάατ-ε-Ισλάμι αντιτάχθηκε στην ανεξαρτησία του Μπανγκλαντές. Ωστόσο, το 1975, δημιούργησε στη νέα χώρα ένα νέο κλάδο, το Τζαμάατ-ε-Ισλάμι Μπανγκλαντές. Ο Αμπάς Αλί Χαν ήταν ο ιδρυτής και πρώτος Εμίρης του Τζαμάατ-ε-Ισλάμι Μπανγκλαντές. Άλλες παραφυάδες της Τζαμάατ-ε-Ισλάμι, (η οποία χωρίστηκε σε ξεχωριστές ανεξάρτητες οργανώσεις μετά την Κατάτμηση της Ινδίας το 1947) περιλαμβάνουν τη Τζαμάατ-ε-Ισλάμι Χιντ στην Ινδία, και τη Τζαμάατ-ε-Ισλάμι Κασμίρ στο Τζαμού και Κασμίρ. Η Τζαμάατ-ε-Ισλάμι διατηρεί στενούς δεσμούς με αυτές και άλλες διεθνείς ισλαμικές ομάδες.Haqqani, Pakistan, 2005: p.171

 Παραπομπές 

  Εξωτερικοί σύνδεσμοι 


 Profile: Jamaat-e-Islami & Sayyid Abul Ala Maududi GlobalSecurity.org

Κατηγορία:Πολιτικά κόμματα του Πακιστάν
Κατηγορία:Κόμματα ισλαμικών αρχών